SAEIMAS AIZSARDZĪBAS, IEKŠLIETU UN KORUPCIJAS

NOVĒRŠANAS KOMISIJAS SĒDES

PROTOKOLS Nr. 161

**2021. gada 2. februārī plkst. 10.00**

attālināti videokonferences formātā

Sēdē piedalās:

komisijas locekļi:

**Juris Rancāns**

**Aldis Blumbergs**

**Edvīns Šnore**

**Jānis Ādamsons**

**Raimonds Bergmanis**

**Ainars Latkovskis**

**Vita Anda Tērauda**

**Atis Zakatistovs**

*uzaicinātie****:***

* Aizsardzības ministrijas valsts sekretārs **Jānis Garisons**;
* Aizsardzības ministrijas parlamentārā sekretāre **Baiba Bļodniece**;
* Aizsardzības ministrijas Nodrošinājuma un aizsardzības investīciju politikas departamenta vecākā eksperte **Biruta Kleina**;
* Aizsardzības ministrijas Juridiskā departamenta Tiesību aktu nodaļas vadītāja **Vita Upeniece;**
* Zemessardzes komandieris brigādes ģenerālis **Egils Leščinskis**;
* Zemessardzes štāba Juridiskās daļas priekšniece kapteine **Ilze Tilgase**;
* NBS AŠ Juridiskās pārvaldes Normatīvo aktu un līgumu daļas priekšniece kapteine **Madara Pāvele**;
* ģenerālprokurors **Juris Stukāns**;
* Ģenerālprokuratūras Krimināltiesiskā departamenta Sevišķi svarīgu lietu izmeklēšanas nodaļas prokurore **Viorika Jirgena**;
* Korupcijas novēršanas un apkarošanas biroja Pirmās pārvaldes Stratēģijas pārvaldes priekšniece **Anna Aļošina**;
* Biedrības “Sabiedrība par atklātību – Delna” direktore **Inese Tauriņa**;

**Saeimas Juridiskā biroja vecākā juridiskā padomniece Līvija Millere;**

**Aizsardzības, iekšlietu un korupcijas novēršanas komisijas darbinieki: vecākā konsultante Ieva Barvika, konsultanti Egita Kalniņa, Inese Silabriede, Kristiāna Stūre un Māris Veinalds**

**Sēdi vada:** komisijaspriekšsēdētājs J.Rancāns

**Sēdi protokolē:** konsultanteI.Silabriede

**Sēdes veids:** atklāta

*Izskatāmie dokumenti:*

*1. Aizsardzības ministrijas 12.11.2020. vēstule Nr. MV-N/2638;*

*2. Aizsardzības ministrijas 17.12.2020. vēstule Nr. MV-N/2973;*

*3. Aizsardzības ministrijas 17.12.2020. vēstule Nr. MV-N/2972;*

*4. Biedrības “Sabiedrība par atklātību – Delna” informācija “Korupcijas uztveres indekss – Latvijas rezultātu analīze”.*

Darba kārtība:

1. **Grozījumi Latvijas Republikas Zemessardzes likumā (784/Lp13) 2. lasījums.**
2. **Grozījumi Militārā dienesta likumā (739/Lp13) 3. lasījums.**
3. **Grozījumi Latvijas Republikas Zemessardzes likumā (740/Lp13) 3. lasījums.**
4. **Korupcijas uztveres indekss 2020. gadā.**

**J.Rancāns** atklāj sēdi, konstatē sēdes dalībniekus un iepazīstina ar izskatāmo darba kārtību.

**1. Grozījumi Latvijas Republikas Zemessardzes likumā (784/Lp13) 2. lasījums.**

**J.Rancāns** informē, ka šim likumprojektam ir saņemti 8 priekšlikumi. Aicina tos izskatīt.

**Nr. 1** – aizsardzības ministra A.Pabrika priekšlikums – papildinājumi likumprojekta 1. pantā ietvertā likuma 4. pantā; jauna pirmās daļas redakcija.

**B.Bļodniece** informē, ka šajā priekšlikumā ietverti precizējumi saistībā ar zemessargu līgumiem.

**L.Millere** informē, ka Juridiskā biroja priekšlikumi Nr.2 un Nr.3 ir līdzīgas šī panta redakcijas, tie jāskatās saistīti.

**Nr. 2** – Saeimas Juridiskā biroja priekšlikums – precizēta 4. panta pirmās daļas redakcija.

**Nr. 3** – Saeimas Juridiskā biroja priekšlikums – precizēta 4. panta trešās daļas redakcija.

**L.Millere** izskaidro abus priekšlikumus; pēc tam tos atsauc. Iesaka atbalstīt ministrijas priekšlikumu, bet uz likumprojekta trešo lasījumu sadarbībā veidot precizētu redakciju.

Deputātiem un Aizsardzības ministrijas (turpmāk – AM) pārstāvjiem nav iebildumu.

**Komisija balsojot nolemj atbalstīt priekšlikumu Nr.1.**

**Nr. 4** – aizsardzības ministra A.Pabrika priekšlikums – jauna likumprojekta 5. pantā ietvertā likuma 29. panta redakcija.

**B.Bļodniece** izskaidro jauno redakciju. Tiek precizētas būtiskas detaļas saistībā art zemessargu līgumu pārtraukšanu un izdevumu atmaksu.

*Notiek diskusija par priekšlikumu. Viedokļus un komentārus izsaka L.Millere, B.Bļodniece, R.Bergmanis, E.Leščinskis, M.Pāvele.*

**Komisija nolemj atbalstīt priekšlikumu Nr.4.**

**Nr. 5** – Saeimas Juridiskā biroja priekšlikums – ieteikums papildināt likumprojektu ar jaunu pantu, kurā ietverti grozījumi likuma 38. panta otrās daļas redakcijā.

**Nr. 6** – Saeimas Juridiskā biroja priekšlikums – ieteikums izslēgt likumprojekta 8. panta pirmo daļu (likuma 45. pants).

Abi priekšlikumi ir saistīti.

**L.Millere** informē, ka ar šiem abiem priekšlikumiem paredzēts atbilstošāks ietvertās normas novietojums likuma tekstā.

B.Bļodniecei nav iebildumu.

**Komisija nolemj atbalstīt priekšlikumu Nr.5.**

**Komisija nolemj atbalstīt priekšlikumu Nr.6.**

**Nr. 7** – Saeimas Juridiskā biroja priekšlikums – izslēgt likumprojekta 9. pantā ietverto pārejas noteikumu normu.

**L.Millere** atsauc priekšlikumu, jo precizēta pārejas noteikumu norma ir ministrijas priekšlikumā Nr.8.

**Nr. 8** – aizsardzības ministra A.Pabrika priekšlikums – likumprojekta 9. pantā ietverto pārejas noteikumu jauna redakcija.

**B.Bļodniece** paskaidro, ka plānotais likuma 4. panta spēkā stāšanās laiks jau ir pagājis. Tiek noteikts jauns normas spēkā stāšanās laiks – 2021. gada 1. jūlijs, kā arī precizētas citas ar to saistītas detaļas.

**Komisija nolemj atbalstīt priekšlikumu Nr.8.**

J.Rancāns aicina komisiju atbalstīt likumprojektu “Grozījumi Latvijas Republikas Zemessardzes likumā” (Nr.784/Lp13) otrajā lasījumā un virzīt izskatīšanai Saeimas sēdē, kā arī noteikt priekšlikumu iesniegšanas termiņu trešajam lasījumam.

Komisija balsojot (visi balso – par) atbalsta dokumenta virzību un nosaka priekšlikumu iesniegšanas termiņu – 2 nedēļas.

**LĒMUMS:**

- atbalstītlikumprojektu “Grozījumi Latvijas Republikas Zemessardzes likumā” (Nr.784/Lp13) un virzīt to izskatīšanai Saeimas sēdē otrajā lasījumā;

- noteikt priekšlikumu iesniegšanas termiņu trešajam lasījumam – 2 nedēļas.

*Deputāts* ***I.Klementjevs*** *informē par dalību citā pasākumā, turpmākajā sēdes daļā vairs nepiedalās.*

**2. Grozījumi Militārā dienesta likumā (739/Lp13) 3. lasījums.**

**J.Rancāns** informē, ka šim likumprojektam ir saņemti 4 priekšlikumi. Aicina tos izskatīt.

**Nr. 1** – aizsardzības ministra A.Pabrika priekšlikums – ierosinājums papildināt likuma 141.pantu ar trešo daļu piedāvātajā redakcijā.

**B.Bļodniece** pamato, ka šajā priekšlikumā ietvertā norma paredz NBS realizēt starptautiski sertificētu kaujā cietušo mācību kursu pirmās palīdzības sniegšanā. Tiks izstrādāti arī atbilstoši Ministru kabineta (turpmāk – MK) noteikumi. Identiska norma iekļauta arī likumprojektā “Grozījumi Latvijas Republikas Zemessardzes likumā” (Nr.740/Lp13).

**L.Millerei** nav iebildumu.

**Komisija nolemj atbalstīt priekšlikumu Nr.1.**

**Nr. 2** – Saeimas Juridiskā biroja priekšlikums – likumprojekta 1. pantā ietvertā likuma 16.panta otrās daļas precizēta redakcija.

**L.Millere** pamato priekšlikumu, atzīmē nepieciešamību saskaņot, lai šī norma nebūtu pretrunā ar citos pantos ietverto.

**B.Bļodniecei** nav iebildumu.

**Komisija nolemj atbalstīt priekšlikumu Nr.2.**

**Nr. 3** – Saeimas Juridiskā biroja priekšlikums – likumprojekta 1. pantā ietvertā likuma 16.panta (2.2 ) daļas jauna redakcija.

**L.Millere** pamato priekšlikumu

**B.Bļodniecei** nav iebildumu.

**Komisija nolemj atbalstīt priekšlikumu Nr.2.**

**Nr. 4** – Saeimas Juridiskā biroja priekšlikums – likumprojekta 1. pantā ietvertā likuma 16.panta papildinājums ar jaunu (2.3 ) daļu piedāvātajā redakcijā.

**L.Millere** pamato priekšlikumu; tas paredz MK pienākumu noteikt kārtību (2.2 ) daļas normas izpildei.

**B.Bļodniecei** nav iebildumu.

**Komisija nolemj atbalstīt priekšlikumu Nr.4.**

**J.Rancāns atzīmē, ka iepriekš paredzētais likuma spēkā stāšanās laiks jau ir pagājis. Ierosina atbalstīt komisijas priekšlikumu par likuma spēkā stāšanās normas izslēgšanu.**

**Deputātiem, AM pārstāvjiem un L.Millerei nav iebildumu.**

**Komisija nolemj atbalstīt komisijas priekšlikumu par likuma spēkā stāšanās normas izslēgšanu.**

J.Rancāns aicina komisiju atbalstīt likumprojektu “Grozījumi Militārā dienesta likumā” (Nr.739/Lp13) trešajā lasījumā un virzīt izskatīšanai Saeimas sēdē.

Komisija balsojot (visi balso – par)atbalsta dokumenta virzību.

**LĒMUMS:**

- atbalstītlikumprojektu “Grozījumi Latvijas Militārā dienesta likumā” (Nr.739Lp13) un virzīt to izskatīšanai Saeimas sēdē trešajā lasījumā.

**3. Grozījumi Latvijas Republikas Zemessardzes likumā (740/lp13) 3.lasījums.**

**J.Rancāns** informē, ka šim likumprojektam ir saņemti 5 priekšlikumi. Aicina tos izskatīt.

**Nr. 1**, **2**, **3** un **4** – Saeimas Juridiskā biroja priekšlikums – precizētas 14. panta (3), (4), (5) un (6) daļas redakcijas.

**L.Millere** izskaidro priekšlikumus. Tie nepieciešami, lai novērstu normu savstarpējās pretrunas un deleģētu pienākumus MK.

**B.Bļodniecei** nav iebildumu.

**Komisija nolemj atbalstīt priekšlikumus Nr.1, Nr.2, Nr.3 un Nr.4. Tabulā izskatīšanai Saeimā tie parādīsies kā viens priekšlikums.**

**Nr. 5** – aizsardzības ministra A.Pabrika priekšlikums – ierosinājums papildināt likuma 221.pantu ar trešo daļu piedāvātajā redakcijā.

**B.Bļodniece** paskaidro, ka šī priekšlikuma pamatojums ir tāds pats kā iepriekš izskatītā likumprojekta priekšlikumam Nr.1.

**Komisija nolemj atbalstīt priekšlikumu Nr.5.**

**J.Rancāns atzīmē, ka arī šim likumprojektam nepieciešams veidot komisijas priekšlikumu par likuma spēkā stāšanās laika izmaiņām. Ierosina atbalstīt komisijas priekšlikumu par likuma spēkā stāšanās normas izslēgšanu.**

**Deputātiem, AM pārstāvjiem un L.Millerei nav iebildumu.**

**Komisija nolemj atbalstīt komisijas priekšlikumu par likuma spēkā stāšanās normas izslēgšanu.**

J.Rancāns aicina komisiju atbalstīt likumprojektu “Grozījumi Latvijas Republikas Zemessardzes likumā” (Nr.740/Lp13) trešajā lasījumā un virzīt izskatīšanai Saeimas sēdē.

Komisija balsojot (visi balso – par)atbalsta dokumenta virzību.

**LĒMUMS:**

- atbalstītlikumprojektu “Grozījumi Latvijas Republikas Zemessardzes likumā” (Nr.740/Lp13) un virzīt to izskatīšanai Saeimas sēdē trešajā lasījumā.

**4. Korupcijas uztveres indekss 2020. gadā.**

**J.Rancāns** informē par izskatāmo jautājumu. Dod vārdu biedrības “Sabiedrība par atklātību – Delna” (turpmāk – Delna) direktorei I.Tauriņai.

**I.Tauriņa** demonstrē prezentācijuun informē komisiju par korupcijas uztveres indeksa (turpmāk – KUI) aktualitātēm. Atzīmē, ka šobrīd Latvija ar 57 punktiem KUI aspektā ieņem 42.vietu pasaulē (kopā ar Kipru un Kostariku), kas nav vērtējams pozitīvi. Kā būtisku akcentē tieši punktu skaitu (57) salīdzinoši ar vidējo Eiropā – 60. Latvijas rādītājs kopš 2014. gada nav būtiski mainījies; salīdzinot ar pārējām Baltijas valstīm, tas ir viszemākais. I.Tauriņa īsumā raksturo Baltijas valstu rādītājus KUI aspektā. I.Tauriņa sniedz arī īsu informāciju par KUI aprēķināšanas metodiku.

I.Tauriņa iezīmē būtiskos momentus, kā rezultātā Latvijas KUI neuzlabojas:

- kriminālvajāšanas saistībā ar korupciju un nelegāli iegūtās naudas atmazgāšanu, ilgie tiesu procesi;

- politiskā integritāte, politiķu godīgums, politiskās korupcijas un interešu konflikta riski;

- biznesa integritāte, godīgums uzņēmējdarbībā, nedokumentēti papildus maksājumi un kukuļi.

Situācijas uzlabošanai Delna sniedz savas **rekomendācijas**:

- uzlabot prokuratūras atbildību un efektivitāti: i) precizēt ģenerālprokurora ziņojuma Saeimai saturu; ii) uzlabot prokuratūras datu vākšanas un analīzes sistēmu (piemēram, iekļaujot valsts mērogā apkopotus datus un ikgadējās analīzes);

- izveidot visaptverošu lobēšanas regulējumu, kurā būtu iespējama dažādu sabiedrības grupu taisnīga interešu pārstāvība publisko lēmumu pieņemšanā, vienlaikus nodrošinot caurskatāmību attiecībā uz finanšu resursiem, kas ir paredzēti interešu aizstāvībai;

- stiprināt pasākumus interešu konflikta novēršanai: i) ieviešot mehānismus augsta līmeņa amatpersonām deklarēt privātās intereses, tiklīdz tās rodas; ii) nodrošinot valsts amatpersonu deklarāciju pieejamību mašīnlasāmā formātā; un iii) uzlabot Valsts ieņēmumu dienesta valsts amatpersonu deklarāciju datu bāzes kvalitāti un lietotāja draudzīgumu;

- veicināt godīgumu uzņēmēju darbībā, mudinot uzņēmējus būt proaktīvākiem centienos novērst un atklāt korupciju, kā arī sniegt uzņēmuma datus un informāciju, kas attiecas uz korupcijas novēršanu.

**J.Rancāns** dod vārdu Korupcijas novēršanas un apkarošanas biroja (turpmāk – KNAB) pārstāvjiem.

**A.Aļošina** komentē KUI rādītājus KNAB skatījumā. Atzīmē rādītāju būtisku uzlabošanos (par 5 punktiem) uzņēmumu vadītāju attieksmē pret korupciju, bet kritumi saistīti ar kriminālvajāšanām aktuālos procesos, kavēšanos novest lietas līdz galam. Kā piemērus nosauc Ventspils mēra lietu (10 gadi pirmajā tiesu instancē), Rīgas Satiksmes un Latvijas Bankas lietu. Ārvalstu investori redz sistēmu kopumā un dod negatīvu vērtējumu. Kā būtisku iemeslu KUI vērtējumam A.Aļošina atzīmē politisko amatpersonu godīgumu, politisko gribu. Arvien vēl nav ieviestas GRECO rekomendācijas parlamenta līmenī, kas ir slikts signāls starptautiskajiem investoriem (lobēšanas un ētikas regulējuma jautājumi). Atzīmē arī nepilnības biznesa integritātē, uzņēmumu iekšējās kontroles pilnveidošanu.

A.Aļošina KNAB vārdā piekrīt Delnas rekomendācijām, kā arī iesaka tās papildināt ar savām – vienotas izpratnes veidošanu visos trīs posmos: izmeklēšana, vajāšana un iztiesāšana, kas ir arī Valsts kontroles ziņojumā norādītās problēmas. Ir jāievieš OECD un GRECO (IV un V kārtas) rekomendācijas; akcentē ārvalstu amatpersonu kukuļošanas jautājuma risināšanu un amatpersonu ārštata padomnieku interešu konfliktu atklāšanu. Gada beigās ir gaidāma ANO Pretkorupcijas konvencijas delegācijas vizīte, kuras ietvaros tiks vērtēta rekomendāciju ieviešanas gaita un politisko partiju darbība, ņemot vērā arī to finansiālās neatkarības aspektu.

**J.Rancāns** dod vārdu ģenerālprokuroram J.Stukānam.

**J.Stukāns** pauž kritisku attieksmi par izmeklēšanas iestāžu sadarbību darbā pie kriminālprocesiem, īpaši korupcijas noziegumu izskatīšanā, kā arī par sabiedrībā skaļi izskanējušo lietu lēno virzību, rezultātu nepietiekamību. Atsaucas uz Valsts kontroles ziņojumiem, atzīmē arī atalgojuma problēmas nozarē. Sniedz savu redzējumu par iepriekš minēto lietu lēno virzību, ārvalstu kolēģu nepietiekamo aktivitāti, atbildot uz tiesiskās palīdzības lūgumiem. Informē par savām iniciatīvām prokuratūras darbā lietu izmeklēšanas situācijas uzlabošanai, akcentē pasākumus izmeklēšanas iestāžu sadarbības uzlabošanai un vienotas izpratnes veidošanai. Īpaši uzsver koruptīvo noziegumu un noziedzīgo līdzekļu legalizācijas lietu izskatīšanu.

Informē, ka prokuratūra gatavo ikgadējo darba ziņojumu Saeimai; tas tiks iesniegts.

Aicina Saeimu aktīvāk interesēties par amatpersonu lietu izskatīšanas kavēšanās iemesliem.

**J.Rancāns** dod vārdu J.Ādamsonam.

**J.Ādamsons** izsaka atbalstu ģenerālprokurora viedoklim; atzīmē, ka komisijā par šiem jautājumiem jau gadiem tiek diskutēts. Kā iemeslu izmeklēšanas iestāžu darba rezultativitātes trūkumam akcentē profesionālās mācību iestādes neesamību. Operatīvās darbības subjektu ir daudz, bet to efektīvam darbam nepietiek profesionāļu. Uzskata, ka tikai atrisinot izmeklētāju profesionālās izglītības jautājumu, Latvijas KUI rādītāji varēs tuvoties Igaunijai un Lietuvai.

Uzsver arī nepieciešamību ar likumu noteikt kriminālprocesa konkrētus “saprātīgos” termiņus.

**J.Rancāns** atbalsta J.Ādamsona viedokli jautājumā par specializētas mācību iestādes nepieciešamību; uzskata, ka ir jāatjauno Policijas akadēmijai līdzīga mācību iestāde.

Atsaucoties uz norādīto GRECO rekomendāciju izpildi, J.Rancāns atzīmē, ka tikai 7 Eiropas valstīs darbojas visaptverošs lobēšanas tiesiskais regulējums, likums. Informē par komisijas darbu pie šāda regulējuma izstrādes, speciāli izveidoto darba grupu, un turpmāko grafiku, kādā komisija ir vienojusies strādāt pie interešu aizstāvības atklātības likumprojekta. Informē, ka darbs pie likumprojekta ir iekavējies Covid-19 situācijas dēļ, bet šī iemesla dēļ Saeimā ir aizkavējies darbs arī pie citiem aktuāliem likumprojektiem. KUI indeksa uzlabošanai atzīmē arī pašu politiķu pienākumu piestrādāt pie savas ētiskās uzvedības, sava tēla.

Izsaka cerību, ka Interešu aizstāvības atklātības likuma pieņemšana uzlabos arī Latvijas vietu KUI vērtējumā.

**J.Rancāns** pateicas uzaicinātajām personām par dalību sēdē un slēdz sēdi.

Sēde pabeigta plkst. 11.30.

Komisijas priekšsēdētājs (paraksts\*) J.Rancāns

Komisijas sekretārs (paraksts\*) E.Šnore